รัฐบาลไทย-ข่าวทำเนียบรัฐบาล-ผู้ว่าฯ อยุธยา ลงพื้นที่ตรวจติดตามการป้องกันน้ำท่วม พร้อมจัดประชุมซักซ้อมแนวทางตามแผนเผชิญเหตุอุทกภัย ปี 2566 ตามนโยบายกระทรวงมหาดไทย เน้นย้ำ ทุกหน่วยต้องเร่งสร้างการรับรู้
วันพุธที่ 5 กรกฎาคม 2566
05/07/2566
ผู้ว่าฯ อยุธยา ลงพื้นที่ตรวจติดตามการป้องกันน้ําท่วม พร้อมจัดประชุมซักซ้อมแนวทางตามแผนเผชิญเหตุอุทกภัย ปี 2566 ตามนโยบายกระทรวงมหาดไทย เน้นย้ํา ทุกหน่วยต้องเร่งสร้างการรับรู้
ผู้ว่าฯ อยุธยา ลงพื้นที่ตรวจติดตามการป้องกันน้ําท่วม พร้อมจัดประชุมซักซ้อมแนวทางตามแผนเผชิญเหตุอุทกภัย ปี 2566 ตามนโยบายกระทรวงมหาดไทย เน้นย้ํา ทุกหน่วยต้องเร่งสร้างการรับรู้ให้ประชาชนได้รับทราบข้อมูลและแนวทางการรับความช่วยเหลือจากภาครัฐ
ผู้ว่าฯ อยุธยา ลงพื้นที่ตรวจติดตามการป้องกันน้ําท่วม พร้อมจัดประชุมซักซ้อมแนวทางตามแผนเผชิญเหตุอุทกภัย ปี 2566 ตามนโยบายกระทรวงมหาดไทย เน้นย้ํา ทุกหน่วยต้องเร่งสร้างการรับรู้ให้ประชาชนได้รับทราบข้อมูลและแนวทางการรับความช่วยเหลือจากภาครัฐ และย้ําเตือนสายด่วนนิรภัย 1784 พร้อมให้บริการ 24 ชั่วโมง
วันนี้ (5 ก.ค. 66) นายนิวัฒน์ รุ่งสาคร ผู้ว่าราชการจังหวัดพระนครศรีอยุธยา เปิดเผยว่า กรมอุตุนิยมวิทยาได้คาดหมายลักษณะอากาศช่วงฤดูฝนของประเทศไทย ปี 2566 ว่าจะเริ่มประมาณปลายสัปดาห์ที่ 3 ของเดือนพฤษภาคม 2566 และจะสิ้นสุดประมาณกลางเดือนตุลาคม 2566 โดยปริมาณฝนรวมของทั้งประเทศจะน้อยกว่าค่าเฉลี่ยปกติเล็กน้อย และในช่วงประมาณกลางเดือนมิถุนายนถึงกลางเดือนกรกฎาคม จะเกิดสภาวะฝนทิ้งช่วง ส่งผลให้ปริมาณและการกระจายของฝนมีน้อย สําหรับในช่วงเดือนสิงหาคม กันยายน และตุลาคม เป็นช่วงที่มีฝนตกชุกหนาแน่นที่สุด และมีโอกาสสูงที่จะมีพายุหมุนเขตร้อนเคลื่อนผ่านบริเวณประเทศไทย ส่งผลให้มีฝนตกหนักถึงหนักมากและก่อให้เกิดสภาวะน้ําท่วมฉับพลัน รวมทั้งน้ําล้นตลิ่งในหลายพื้นที่ โดยสถานการณ์ดังกล่าวมักก่อให้เกิดอันตรายแก่ชีวิต ร่างกายรวมถึงสร้างความเสียหายแก่ทรัพย์สินของประชาชนและของรัฐ
“กระทรวงมหาดไทย โดยกองบัญชาการป้องกันและบรรเทาสาธารณภัยแห่งชาติ ซึ่งมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นผู้บัญชาการ และนายสุทธิพงษ์ จุลเจริญ ปลัดกระทรวงมหาดไทย เป็นรองผู้บัญชาการ ได้เน้นย้ําให้ผู้ว่าราชการจังหวัดทุกจังหวัดในฐานะผู้อํานวยการกองอํานวยการป้องกันและบรรเทาสาธารณภัยจังหวัด ดําเนินมาตรการตามแผนป้องกันและบรรเทาสาธารณภัยแห่งชาติ ซึ่งจังหวัดพระนครศรีอยุธยาได้มีคําสั่งจัดตั้งศูนย์อุทกภัย ปี 2566 และแผนเผชิญเหตุอุทกภัย ปี 2566 พร้อมทั้งแจ้งองค์กรปกครองส่วนท้องถิ่นดําเนินการจัดตั้งศูนย์และปรับปรุงแผนเผชิญเหตุอุทกภัยอําเภอ/องค์กรปกครองส่วนท้องถิ่น การสํารวจพื้นที่เสี่ยงอุทกภัยและการเตรียมการป้องกันและแก้ไขปัญหาอุทกภัย ปี 2566 การสํารวจการเตรียมความพร้อมศูนย์พักพิงชั่วคราว (กรณีอุทกภัย) แบบสํารวจบัญชีเครื่องจักรกล ยานพาหนะ และเครื่องมืออุปกรณ์ฯ การติดตามพื้นที่ที่มีการก่อสร้างของส่วนราชการ ที่อาจเป็นต้นเหตุของการกีดขวางทางน้ํา จนส่งผลต่อปัญหาการเกิดน้ําท่วมขัง และประสิทธิภาพการระบายน้ํา โดยให้ผู้อํานวยการอําเภอ และผู้อํานวยการท้องถิ่น แจ้งให้ส่วนราชการที่มีหน้าที่รับผิดชอบดําเนินการแก้ไขปรับปรุง ตามนัยมาตรา 40 แห่งพระราชบัญญัติป้องกันและบรรเทาสาธารณภัย พ.ศ. 2550 การเตรียมความพร้อมเครื่องจักรกลสาธารณภัยในการช่วยเร่งระบายน้ํากรณีเกิดอุทกภัยในพื้นที่ อาทิ เครื่องสูบน้ํา รถขุดตักไฮดรอลิก พร้อมเจ้าหน้าที่ประจําในพื้นที่ให้พร้อมเผชิญเหตุในการเร่งระบายน้ํา และการให้ความช่วยเหลือผู้ประสบภัย” นายนิวัฒน์ฯ กล่าว
นายนิวัฒน์ รุ่งสาคร ผู้ว่าราชการจังหวัดพระนครศรีอยุธยา กล่าวต่ออีกว่า ตนพร้อมด้วยนายกฤษณ์ แก้วทองหลาง หัวหน้าสํานักงานป้องกันและบรรเทาสาธารณภัยจังหวัดพระนครศรีอยุธยา นายวันชัย ปังพูนทรัพย์ ผู้อํานวยการโครงการชลประทานพระนครศรีอยุธยา นางอมรรัตน์ กรึงไกร นายอําเภอเสนา พร้อมหัวหน้าส่วนราชการในอําเภอเสนา ร่วมลงพื้นที่ประตูระบายน้ําเจ้าเจ็ด หมู่ที่ 7 ตําบลรางจระเข้ อําเภอเสนา ซึ่งเป็นจุดที่เกิดเหตุถนนบริเวณประตูระบายน้ําแห่งนี้ทรุดตัว โดยทางชลประทานฯ ได้ดําเนินซ่อมแซมและเสริมความแข็งแรงบริเวณพื้นที่โดยรอบเสร็จแล้ว ซึ่งมีความแข็งแรงพร้อมรับช่วงน้ําหลากที่จะมาถึง นอกจากนี้ ยังได้ลงพื้นที่ตรวจความมั่นคงแข็งแรงของประตูระบายน้ําในเขตพื้นที่อําเภอบางปะอิน หมู่ที่ 2 ตําบลบ้านเลน อําเภอบางปะอิน ซึ่งเมื่อช่วงน้ําหลากปีที่ผ่านมา ประตูระบายน้ําแห่งนี้ เกิดการทรุดตัวทําให้น้ําทะลักเข้าสู่พื้นที่ชุมชนในเขตอําเภอบางปะอิน ทั้งนี้ ชลประทานฯ ได้ดําเนินการซ่อมแซมด้วยการทําผนังกั้นน้ําแบบถาวรด้วยคอนกรีตเสริมเหล็ก ทําให้มีความแข็งแรงมากกว่าเดิม
“ได้สั่งการให้ทุกหน่วยงานเฝ้าระวังติดตามสถานการณ์ รวมถึงการวางแผนรับมือน้ําหลากล่วงหน้า และเผยแพร่ข้อมูลให้ประชาชนและภาคอุตสาหกรรมโดยเร็ว รวมถึงระบบการป้องกันน้ําท่วมสถานที่สําคัญ เช่น โรงพยาบาล ต้องมีการซักซ้อมแผนต่าง ๆ ด้วย รวมถึงแผนอพยพหากเกิดน้ําท่วมโรงพยาบาล ซึ่งในปีนี้ทางจังหวัดพระนครศรีอยุธยา จะดําเนินมาตรการทุกมาตรการ เพื่อเตรียมความพร้อมรับมือสถานการณ์อุทกภัยให้ส่งผลกระทบกับประชาชนให้น้อยที่สุด” นายนิวัฒน์ฯ กล่าวเพิ่มเติม
นายนิวัฒน์ รุ่งสาคร ผู้ว่าราชการจังหวัดพระนครศรีอยุธยา กล่าวในช่วงท้ายว่า ได้เน้นย้ําให้หน่วยงานที่เกี่ยวข้องตรวจสอบความพร้อม เช็คอุปกรณ์ต่าง ๆ ของแต่ละหน่วยงานให้พร้อมใช้งานได้ตลอดเวลา ทั้งการกําจัดขยะวัชพืช การจัดทําแผนแจ้งเตือนภัยและแผนการอพยพ การสํารวจและช่วยเหลือผู้ป่วยติดเตียง พร้อมทั้งย้ําเตือนให้อําเภอและทุกท้องถิ่น จัดทําแผนเพื่อสร้างการรับรู้ให้กับประชาชนว่าทางการได้ให้การช่วยเหลืออย่างไร พร้อมแจ้งประชาสัมพันธ์สายด่วนนิรภัย 1784 เพื่อขอรับความช่วยเหลือได้ตลอด 24 ชั่วโมง